Here is a page extracted from Wikipedia that may contain CSS, HTML, and a lot of unformatted text.

Title: Adam Małysz
Content: Adam Henryk Małysz (naixito de Wisła o 3 d'aviento de 1977) ye un brincador polaco, ganador de dos medallas olimpicas y cuatro medallas d'oro en os Campionatos Mundials de brincos d'esquí. Cuatro vegatas ha ganato a Copa d'o Mundo (2001/2002, 2002/2003, 2003/2004 y 2006/2007), como o primer brincador que lo fació tres vegatas a l'arreu. Ha ganato lo títol d'os Campionatos de Polonia en os brincos d'esquí 17 vegatas y tres vegatas ha obtenito lo títol d'o Millor Esportista de Polonia.

Małysz prencipió a suya carrera cuan teneba seis anyos. En 1994 por primer vegata en a suya vida saltó en a competición d'a Copa d'o Mundo. Tamién en ixa anyada, en Innsbruck ganó os primers puntos en a clasificación cheneral d'ixe torneyo.

En 1996 en a capital de Noruega, Oslo, Adam Małysz ganó lo primer concurso d'a Copa d'o Mundo d'a suya carrera. En 2001 ganó lo Torneyo d'os 4 Trampolins. En a temporada 2001/2002 ganó a Copa d'o Mundo estando lo primer representant de Polonia en a historia d'os brincos en fer-lo. En os Chuegos Olimpicos 2002 en Salt Lake City ganó dos medallas: o bronze en o trampolín K-90 y a plata en el K-120.

En 2001, dos vegatas en 2003 y en 2007 ganó lo títol de Campión Mundial.

Vinclos externos 

Esportistas olimpicos de Polonia
Medalla d'archent en os Chuegos Olimpicos d'hibierno
Medalla de bronce en os Chuegos Olimpicos d'hibierno
Esquiadors de Polonia
1977 (naixencias)